Diari Oficial de la Generalitat Valenciana


Sumari del DOGV 9222, del 24-11-2021 (2021/11633)

RESOLUCIÓ de 19 de novembre de 2021, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través del Decret 17/2021, de 29 de gener, del Consell, d'aprovació de les bases reguladores i concessió directa d'ajudes a empreses i persones treballadores autònomes dels sectors de l'hostaleria, tant allotjament com restauració, agències de viatge, activitats artístiques, recreatives i d'oci, per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11092


Data del document
:   19-11-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2021, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través del Decret 17/2021, de 29 de gener, del Consell, d'aprovació de les bases reguladores i concessió directa d'ajudes a empreses i persones treballadores autònomes dels sectors de l'hostaleria, tant allotjament com restauració, agències de viatge, activitats artístiques, recreatives i d'oci, per la Covid-19. [2021/11313]  
  
En data 2 de febrer de 2021 va ser publicat en el Diari Oficial de la Generalitat Valenciana el Decret 17/2021, de 29 de gener, del Consell, d'aprovació de les bases reguladores i concessió directa d'ajudes a empreses i persones treballadores autònomes dels sectors de l'hostaleria, tant allotjament com restauració, agències de viatge, activitats artístiques, recreatives i d'oci, per la Covid-19.  
L'esmentat decret va ser dictat en execució del Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar els efectes de la crisi derivada de la pandèmia per la Covid-19.  
Les esmentades ajudes van ser concedides en ocasió de l'emergència de salut pública ocasionada per la Covid-19 i, en particular, a conseqüència de la Resolució de 19 de gener de 2021, de la consellera de Sanitat Universal i Salut Pública, per la qual es va acordar el tancament preventiu i la suspensió cautelar d'activitats, entre altres, dels establiments i activitat d'hostaleria i restauració, bars, cafeteries, restaurants i establiments d'oci i entreteniment, amb determinades excepcions, així com l'avançament de l'horari de tancament de locals comercials, llevat que es tracte d'activitats comercials essencials.  
  
Les ajudes regulades en l'esmentat Decret 17/2021 van ser dirigides a donar suport a la viabilitat econòmica de les empreses i persones enquadrades en el règim de treballadors autònoms de la Seguretat Social afectades per la Covid-19, per a reforçar la seua continuïtat i possibilitar el manteniment dels seus treballadors i treballadores.  
L'article 5 d'aquest decret establia que les ajudes «podran finançar-se amb càrrec al programa operatiu FSE 2014-2020 de la Comunitat Valenciana, mitjançant l'objectiu específic REACT-UE 1 «Donar suport a l'accés al mercat de treball, la creació de llocs de treball i l'ocupació de qualitat, així com el manteniment de l'ocupació, incloent-hi l'ocupació juvenil, i l'ocupació dels treballadors per compte propi i els emprenedors»».  
Els recursos REACT-UE procedeixen de l'Instrument de Recuperació de la Unió Europea i es concedeix als estats membres la màxima flexibilitat per a assignar-los dins dels programes operatius finançats pel FEDER o l'FSE.  
Seguint aquesta línia, en data 14 d'octubre de 2021 va ser aprovat el nou programa operatiu del Fons Social Europeu de la Comunitat Valenciana 2014-2020, que hi incorpora una important suma procedent del REACT-UE, establint per a això un nou eix prioritari amb objectiu temàtic únic: «Afavorir la reparació de la crisi en el context de la pandèmia de la Covid-19 i les seues conseqüències socials, i preparar una recuperació verda, digital i resilient de l'economia».  
  
En aquest eix, no obstant això, no s'integra la totalitat de les ajudes concedides a través d'aquest Decret 17/2021, sinó, únicament, les concedides a les persones treballadores autònomes.  
Per tot l'exposat, resolc:  
  
Primer  
Que, una vegada integrades les ajudes concedides a les persones treballadores autònomes dins del programa operatiu del Fons Social Europeu de la Comunitat Valenciana 2014-2020, és procedent, de conformitat amb les normes sobre informació, comunicació i publicitat recollides en els Reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i de l'FSE, respectivament, que li resulten aplicables, donar a conéixer que aquestes seran finançades al 100 % pel programa operatiu del Fons Social Europeu de la Comunitat Valenciana 2014-2020, concretament a través del nou eix prioritari «Afavorir la reparació de la crisi en el context de la pandèmia de la Covid-19 i les seues conseqüències socials».  
  
  
Segon  
Que, en conseqüència, resulta necessària la recollida dels indicadors d'execució i resultat prevists en els esmentats reglaments europeus, específicament els continguts en els annexos I i II del Reglament UE 1304/2013, a fi de realitzar el seguiment i avaluació de l'actuació, per la qual cosa de conformitat amb l'article 28.2 de la Llei 39/2015, d'1 d'octubre, del procediment administratiu comú de les administracions públiques, s'informa que per part de LABORA, Servei Valencià d'Ocupació i Formació, es procedirà a la recollida informatitzada de les dades de les persones beneficiàries d'aquestes ajudes que ja es troben en poder de l'Administració, llevat que aquestes mostren la seua oposició expressa en el termini de 10 dies des de la publicació d'aquesta resolució. L'oposició haurà de comunicar-se a través del tràmit telemàtic d?«Aportació de documentació a un expedient obert del Servei Valencià d'Ocupació i Formació» (solament per a ayudas/subvenciones), al qual es pot accedir a través del següent enllaç: https://www.gva.es/es/inicio/procedimientos'id\_proc=18153&version=amp  
  
  
Contra aquesta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar a partir de l'endemà de ser publicada, davant el corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren oportú.   
  
València, 19 de noviembre de 2021.- El director general de LABORA Servei Valencià d'Ocupació i Formació: Enric Nomdedéu Biosca.